cyanic-selkie/wikianc huggingface dataset:
Հապալոպիլուս զաֆրանադեղին
Նկարագրություն
20 սմ լայնությամբ, 15 սմ երկարությամբ և 6 սմ հաստությամբ գլխարկը սկզբում բաց նարնջագույն է, զաֆրանադեղին և մազմզոտ, հետո նարնջագորշավուն է և հարթ։ Կիսատ, բարձիկաձև կամ տափակ պտղամարմինները կողքային են։ Պտղամիսը թարմ վիճակում բաց նարնջագույն է և փափուկ, չորացնելուց հետո դեղնավուն երանգով է, կարծր կամ փխրուն։ Հիմենոֆորը խողովակաձև է, պտղամսի գույնին, խողովակները 0,5-1 սմ երկարությամբ են, կազմված՝ բավականին մանր անցքերից (միջինը՝ 2-3 անցք 1 մմ վրա), որոնք կլորավուն են, նուրբ, վառ նարնջագույն եզրերով։ Անգույն, լայն էլիպսաձև սպորները 4-6 x 3-4 մկմ են։
Տարածվածություն
Ընդհանուր արեալը ընդգրկում է Եվրոպան, Ասիան, Հյուսիսային Ամերիկան, Հարավային Կովկասը (Վրաստանը, Հայաստանը)։ Հայաստանում հայտնաբերված է Իջևանի ֆլորիստիկական շրջանում՝ Գանձաքարի շրջակայքում։
Էկոլոգիա
Հանդիպում է հազվադեպ, կենդանի և մահացած կաղնու և շագանակենու բների վրա, լայնատերև և խառը անտառներում, 1100-1700 մ բարձրությունների վրա, օգոստոս-սեպտեմբեր ամիսներին։ Քսիլոտրոֆ է և առաջացնում է սպիտակ փտում։
Պահպանություն
Կատեգորիա:Սնկեր
Հայ-սաուդյան հարաբերություններ
Հայ-սաուդյան հարաբերություններ, Հայաստանի և Սաուդյան Արաբիայի միջև պաշտոնական դիվանագիտական հարաբերություններ գոյություն չունեն, քանի որ Սաուդյան Արաբիան հրաժարվում է դիվանագիտական հարաբերություններ հաստատել Հայաստանի հետ ։ Սակայն երկու երկրների հարաբերություններում 2010-ական թվականներից ի վեր նկատվում է զգալի ջերմացում, հնարավոր է՝ թուրքական ազդեցության ուժեղացմանը ընդհանուր հակազդեցության պատճառով։
1990-2010-ական թվականներ
Արցախյան հակամարտության պատմության, մասնավորապես 1994 թվականին Արցախյան ազատամարտի պատճառով Սաուդյան Արաբիան և Հայաստանը պաշտոնական հարաբերություններ չունեն, քանի որ Արցախյան հակամարտությունում Սաուդյան Արաբիան աջակցում է Ադրբեջանի դիրքորոշմանը ։ Այդ հարցը մնացել է, քանի որ Սաուդյան Արաբիան շարունակում է ամուր մնալ իր դիրքորոշման մեջ՝ որպես Ադրբեջանի մաս և հարաբերություններ չի հաստատել ։
2010-ական թվականների կեսեր
Սակայն Սաուդյան Արաբիայի գահաժառանգ արքայազն Մուհամմադ իբն Սալման ալ Սաուդի իշխանության գալուց և Հայաստանի հետ վատ հարաբերություններ ունեցող Սաուդյան Արաբիայի և Թուրքիայի միջև թշնամանքի աճից հետո Սաուդյան Արաբիայի և Հայաստանի միջև հարաբերությունները բարելավման նոր մակարդակ են ապրել։ Ինչպես Սաուդյան Արաբիան, այնպես էլ Հայաստանը կիսում են Ռեջեփ Թայիփ Էրդողանի օրոք թուրքական նեոօսմանիզմի վերաբերյալ ընդհանուր հայացքները՝ որպես սպառնալիք այդ երկրների համար, ընդ որում Սաուդյան Արաբիան 2019 թվականին հակաթուրքական բոյկոտ Է հայտարարել։ Իրավիճակը սրվել է թուրքական կառավարության հակասաուդյան արտահայտությունների պատճառով, միևնույն ժամանակ Հայաստանը Թուրքիայի հետ վեճեր ունի Հայոց ցեղասպանության և Ադրբեջանի հետ նրա միության վերաբերյալ ։
2019 թվականին Սաուդյան Արաբիան համաձայնել է հանդես գալ որպես ԱՄՆ Կոնգրեսում Հայոց ցեղասպանության ճանաչման վերջնական որոշման միջնորդ։ Սաուդյան Արաբիայի արքայադուստր Ռիմա բինտ Բանդար Ալ Սաուդն իր հայտարարության մեջ դատապարտել Է Թուրքիային Ցեղասպանությունը չճանաչելու կեղծավորության համար ։ Լիբանանում Սաուդյան Արաբիայի դեսպանն այցելել է նաև Հայոց ցեղասպանության հուշահամալիր՝ Հայաստանի հետ սաուդյան համերաշխություն ցուցաբերելու համար ։
Մյուս կողմից՝ Սաուդյան Արաբիան ձգտում է ձեռնպահ մնալ Հայաստանին ուղղակի աջակցելուց՝ փոխարենը կոչ անելով երկու կողմերին (Հայաստանին և Ադրբեջանին) լուծել խնդիրը, հիմնականում այն պատճառով, որ Սաուդյան Արաբիան Ադրբեջանին դիտարկում է որպես Իրանի դեմ պոտենցիալ գործընկեր, թեև Սաուդյան Արաբիան ավելի թշնամաբար է տրամադրված Թուրքիայի՝ Ադրբեջանի դաշնակցի նկատմամբ ։
Ծանոթագրություններ
Կատեգորիա:Սաուդյան Արաբիայի երկկողմ հարաբերություններ Կատեգորիա:Հայաստանի երկկողմ հարաբերություններ
Էրսկին Կոլդուել
Էրսկին Կոլդուել (Caldwell,, ամերիկացի գրող։
Գրական ասպարեզ է իջել «Ամերիկյան հողը» (1931) նովելների ժողովածուով։ 1941 թվականի հունիս-սեպտեմբերին Մոսկվայում եղել է թղթակից, որի արդյունքն են «Մոսկվան կրակի տակ» (1942), «Ամեն ինչ նետված է Սմոլենսկ» (1942) հրապարակախոսական գրքերը, «Ամբողջ գիշերը» (1942) վեպը։ 60-ական թթ. գրել է «Ջեննի», 1961 (հայերեն հրատարակությունը 1973), «Հենց տան մոտ» (1962) վեպերը։ Հետագա ստեղծագործությունները հրապարակախոսական և փաստագրական բնույթի են («Գրական աշխատանքը Ամերիկայում», 1967, «Խուլ Հարավ։ Հուշեր և խորհրդածություններ», 1968)։
Ծանոթագրություններ
Կատեգորիա:Ամերիկացի գրողներ Կատեգորիա:20-րդ դարի ամերիկացի վիպասաններ Կատեգորիա:Ամերիկացի լրագրողներ Կատեգորիա:Ամերիկացի մանկագիրներ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:Թոքի քաղցկեղից մահացածներ Կատեգորիա:Ամերիկացի տղամարդ վիպասաններ Կատեգորիա:20-րդ դարի ամերիկացի պատմվածքագիրներ Կատեգորիա:Ամերիկացի արձակագիրներ
Երկու երիտասարդ կանանց հիշողությունները
«Երկու երիտասարդ կանանց հիշողությունները» (Mémoires de deux jeunes mariées), ֆրանսիացի գրող Օնորե դը Բալզակի վեպը, որը գրել է 1841 թվականին։ Նվիրված է Ժորժ Սանդին։ Գրողի միակ նամակաձև վեպն է։ Վեպը « Մարդկային կատակերգություն » ժողովածուի մի մասն է։ 1981 թվականին ֆրանսիական հեռուստաընկերության թողարկած նույնանուն ֆիլմում Լուիզայի դերում հանդես է եկել Ֆանի Արդան ։
Սուլեյմանովո (այլ կիրառումներ)
Սուլեյմանովո, կարող է վերաբերել՝
Երկու երիտասարդ կանանց հիշողությունները
Սյուժե
Երկու երիտասարդ աղջիկներ՝ 18-ամյա Լուիզա դը Շոլյեն՝ անվանի դուքսի աղջիկը, և 17-ամյա ազնվազարմ, օժիտ չունեցող գավառական Ռենե դը Մոկոմբը, ութ տարի անց լքում են վանքի պատերը։ Պարզվում է, որ աղջիկները Փարիզում և նահանգում, և 1824-1835 թվականների ընթացքում փոխանակվում են նամակներով, որտեղ ներկայացնում են իրենց կյանքից տարբեր դեպքեր ։
Այդ տարիների ընթացքում Ռենեն շահից դրդված ամուսնանում է հարևանի՝ նապոլեոնյան կռիվների վետերանի հետ, ով իրենից 20 տարով մեծ էր։ Եվ նա համեստությամբ ծրագրում է դառնալ ընտանիքի մայր և զբաղվել բարօրության ավելացմամբ։ Ռենեն դառնում է երեք երեխայի մայր և օգնում է ամուսնուն՝ գործունեություն ծավալել կառավարական գործերում։
Լուիզան սիրահարվում է ազնվատոհմիկ իսպանացի աքսորյալի և ամուսնանում նրա հետ։ Մի քանի տարվա երջանկությունից հետո նա դառնում է այրի։ 4 տարի անց ամուսնանում է Մարի Գաստոնի հետ, ով աղքատ գրող էր, իրենից մի քանի տարով փոքր և նրա հետ բնակություն է հաստատում մեկուսի կալվածքում։ Մի քանի տարվա անվրդով կյանքից հետո՝ սխալմամբ գերագնահատելով ամուսնուն, դիմում է ինքասպանության։
Վեպը հիմնված է երկու կանանց բնավորության հակադրման վրա. Ռենեի մտածողությունը, որը նախազգուշացնում էր Լուիզային իր սխալների մասին, և Լուիզայի բուռն խառնվածքը, որը ծաղրում է Ռենեին՝ իր հեռատեսության և ձանձրալի լինելու համար։
Արտաքին հղումներ
Կատեգորիա:Օնորե դը Բալզակի վեպեր Կատեգորիա:Նամակագրական վեպեր Կատեգորիա:1841 վեպեր Կատեգորիա:Բնօրինակում անաղբյուր հոդվածներ
Գետաձիեր Կոլումբիայում
Գետաձիեր Կոլումբիայում, ներմուծված տեսակ, որ 1970-ականների վերջին ներմուծել և պահել է իր սեփական կենդանաբանական այգում Պաբլո Էսկոբարը։ 1993 թվականին, նրա մահից հետո, գետաձիերի չորս առանձնյակներ սկսել են ազատ շրջել լքված կալվածքում, և մինչև 2019 թվականը գլխաքանակը հասել է մոտ հարյուր անհատի։ Գիտնականները մտավախություն ունեն, որ գետաձիերը կարող են վնասել տարածքի բնիկ բուսական և կենդանական աշխարհը ։
Պատմություն
Կոլումբիայի կոկաինի արքա Պաբլո Էսկոբարը 1980-ականների կեսերին իր Հասիենդա Նապոլիսում գտնվող բուծարան է բերել մեկ արու և երեք էգ գետաձի ։ Թմրաբարոնի մահից հետո նրա ունեցվածքը պետականացվել է իշխանությունների կողմից, և նրա կենդանաբանական այգին հետագայում դարձել է զվարճանքի պարկի մի մասը։ Կալվածքի կենդանիները բաժանվել են Կոլումբիայի կենդանաբանական այգիների միջև, սակայն տեղափոխման հետ կապված տեխնիկական դժվարությունների պատճառով գետաձիերը մնացել են տեղում ։ Այնուհետև նրանք բազմացել են և մտել երկրի գլխավոր՝ Մագդալենա գետը։ Իրենց ծագման պատճառով  Կոլումբիայում նրանք հայտնի են որպես «կոկաինի գետաձիեր» ։
Biological Conservation ամսագրում հրապարակված ուսումնասիրությունների համաձայն, եթե առանձնյակների մի մասը չսպանվի կամ չստերիլիզացվի, 10-20 տարի հետո իրավիճակը վերահսկողությունից կարող է դուրս գալ ։ Գետաձիերի ստերիլիզացումը բարդ և թանկ գործողություն է։ Մեկ երիտասարդ գետաձի բռնելը և վիրահատելը արժեցել են 25 հազար դոլար ։
Գիտնականները հաշվարկել են, որ Կոլումբիայի գետերում ապրում են 80-120 գետաձի, որոնք կազմում են ամենամեծ նախիրը Աֆրիկայի սահմաններից դուրս։ Նրանք արագ են բազմանում, քանի որ Հարավային Ամերիկայում, ի տարբերություն Աֆրիկայի, գետաձիերը չունեն բնական թշնամիներ, օրինակ՝ առյուծներ և կոկորդիլոսներ, իսկ Կոլումբիայի կլիման և երաշտի բացակայությունը նրանց համար իդեալական է[4 ]։
Գետաձիերը ազդում են էկոհամակարգի վրա ՝ տեղահանելով բնիկ տեսակները, օրինակ՝ արդեն վտանգված են լամանտինները, և փոխվում է ջրային մարմինների քիմիական կազմը, ինչը նպաստում է վնասակար ջրիմուռների և բակտերիաների բազմացմանը ։
Ծանոթագրություններ
Կատեգորիա:Կոլումբիա Կատեգորիա:Գետաձիեր Կատեգորիա:Էկոհամակարգեր
Սուլտանաևո (այլ կիրառումներ)
Սուլտանաևո, կարող է վերաբերել՝
Սուլտանբեկովո (այլ կիրառումներ)
Սուլտանբեկովո, կարող է վերաբերել՝
Սևջուր (աղբյուր)
Սևջուր աղբյուր, երկրաբանական բնության հուշարձան Հայաստանի Հանրապետությունում։ Բնության հուշարձանը գտնվում է Սյունիքի մարզում, Գեղի գյուղի հյուսիսային ծայրամասում, Գեղի գետի։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն ։
Տես նաև
Կատեգորիա:Բնության հուշարձաններ Սյունիքի մարզում
Ռուբեն Ապրեսյան
Ռուբեն Հրանտի Ապրեսյան, խորհրդային և ռուս փիլիսոփա, փիլիսոփայության դոկտոր (1993), պրոֆեսոր (2000), 1994 թվականից՝ Ռուսաստանի գիտությունների ակադեմիայի փիլիսոփայության ինստիտուտի էթիկայի բաժնի վարիչը։
Կենսագրություն
Ռուբեն Ապրեսյանը ծնվել է 1953 թվականին, փիլիսոփա Հրանտ Ապրեսյանի (1903-1982) ընտանիքում ։ Հատուկ ծառայությունների գործիչ Դերենիկ Ապրեսյանի եղբորորդին է, լեզվաբան Յուրի Ապրեսյանի զարմիկը։
1976 թվականին ավարտել է Մոսկվայի Լոմոնոսովի անվան պետական համալսարանի փիլիսոփայական ֆակուլտետը։ 1981-1987 թվականներին եղել է Մոսկվայի Լոմոնոսովի անվան պետական համալսարանի փիլիսոփայական ֆակուլտետի էթիկայի ամբիոնի դասախոս, 1987-1993 թվականներին աշխատել է  Ռուսաստանի գիտությունների ակադեմիայի (մինչև 1992 թվականը՝ ԽՍՀՄ Գիտությունների ակադեմիա) փիլիսոփայության ինստիտուտի էթիկայի բաժնում որպես  ավագ գիտաշխատող։ 1991 թվականին  եղել է Վիլֆրիդ Լաուրի համալսարանի փիլիսոփայության ամբիոնի հրավիրյալ պրոֆեսոր։ 1994 թվականից հանդիսանում է Ռուսաստանի Գիտությունների ակադեմիայի փիլիսոփայության ինստիտուտի էթիկայի բաժնի (լաբորատորիայի) վարիչը։ 1995-2001 թվականներին եղել է  Տուլայի Լ. Ն․ Տոլստոյի անվան պետական մանկավարժական համալսարանի փիլիսոփայության ամբիոնի պրոֆեսոր, 1996 թվականից հանդիսանում է Մոսկվայի Լոմոնոսովի անվան պետական համալսարանի փիլիսոփայության ֆակուլտետի էթիկայի բաժնի պրոֆեսոր, 1999 թվականից, համատեղությամբ, հանդիսանում է Հումանիտար գիտությունների պետական համալսարանի փիլիսոփայության ինստիտուտի (ֆակուլտետ) պրոֆեսոր, 2001-2004 թվականներին, համատեղությամբ՝ Մոսկվայի սոցիալ-տնտեսական գիտությունների բարձրագույն դպրոցի պրոֆեսոր, 2003 թվականից`Տյումենի նավթի և գազի պետական համալսարանի կիրառական էթիկայի կենտրոնի գլխավոր գիտաշխատող, Նովգորոդի Յարոսլավ Իմաստունի անվան պետական համալսարանի հրավիրված պրոֆեսոր, 2012 թվականից՝ Ռուսաստանի գիտությունների ակադեմիայի փիլիսոփայության ինստիտուտի արժեքաբանության  և փիլիսոփայական մարդաբանության ամբիոնի վարիչ։
Ապրեսյանի գիտական ղեկավարությամբ 1996-2006 թվականներին պաշտպանության համար նախապատրաստվել է 6 ասպիրանտ, իսկ 2002-2006 թվականներին` 2 դոկտորանտ։
Գիտական գործունեություն
1979 թվականին Մոսկվայի Լոմոնոսովի անվան պետական համալսարանում պաշտպանել է իր թեզը փիլիսոփայական գիտությունների թեկնածուի աստիճանի համար`«Բարոյական ուսմունքի տեսությունը 18 -րդ դարի անգլիական էթիկական սենտիմենտալիզմում» թեմայով։ 1993 թվականին Ռուսաստանի գիտությունների ակադեմիայի փիլիսոփայության ինստիտուտում «Բարոյականության գաղափարը և հիմնական նորմատիվային  և էթիկական ծրագրերը» թեմայով պաշտպանել է թեզ փիլիսոփայական գիտությունների դոկտորի աստիճանի համար։
Բարոյական փիլիսոփայության տեսության, բարոյականության ծագման, նորմատիվային և կիրառական էթիկայի, պատերազմի փիլիսոփայական խնդիրների, կրթության, ոչ բռնության, հանդուրժողականության, սիրո պատմության և տեսության բնագավառի մի շարք աշխատությունների հեղինակ է ։
Ծանոթագրություններ
Կատեգորիա:Ռուս փիլիսոփաներ Կատեգորիա:Մոսկվայի պետական համալսարանի դասախոսներ Կատեգորիա:Փիլիսոփայական գիտությունների դոկտորներ Կատեգորիա:Հայ պրոֆեսորներ Կատեգորիա:Հայ փիլիսոփաներ
Նովոնիկոլաևսկոե (գյուղ, Վրադիևկայի շրջան)
2001 թվականի տվյալներով Նովոնիկոլաևսկոե գյուղում բնակվում էր 241 մարդ։ Բնակավայրը զբաղեցնում է 0,498 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վրադիևկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1920 թվականին հիմնադրված բնակավայրեր
Թեղենյաց
Թեղենյաց, լեռնագագաթ Հայաստանի Կոտայքի մարզում, Թեղենյաց լեռների հարավային մասում, Բուժական գյուղից 6 կմ հյուսիս-արևելք։ Բարձրություն 2659 մ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Կոտայքի մարզի լեռներ
Քվեմո Ճալա
Քվեմո Ճալա (ქვემო ჭალა), գյուղ Վրաստանում։ Գտնվում է Շիդա Քարթլի մարզի Կասպի շրջանում ։
Դիրք
Գտնվում է ծովի մակարդակից 680 մետր բարձրության վրա։ Շրջկենտրոն Կասպից հեռու է 13 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1075 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Կասպի շրջան
Սուլտանովկա (այլ կիրառումներ)
Սուլտանովկա, կարող է վերաբերել՝
Աղասի Ասատրյան (զինվորական)
Աղասի Սարմենի Ասատրյան, զինվորական, շարքային, քառօրյա պատերազմի մասնակից ։
Կենսագրություն
2012 թվականին ստացել է 9 ամյա կրթություն և ընդունվել Մասիսի Պետական Գյուղատնտեսական քոլեջ։ Զբաղվել է քիքբոքսինգ մարտարվեստով, գրանցել է բազմաթիվ հաջողություններ՝ արժանանալով մեդալների և պատվոգրերի։ Քոլոջն ավարտելուց հետո, 2014 թվականին պարտադիր զինվորական ծառայության է անցել, ծառայել է ԼՂՀ` Մատաղիսի պաշտպանական շրջանի զորամասերից մեկում, որպես հետախույզ-դիպուկահար ՝ այնուհետև տեղափոխվել է Թալիշի պաշտպանական շրջան, ծառայել է որպես ավագ-լեյտենանտ  Մերուժան Ստեփանյանի դասակում ։
Զոհվել է 2016 թվականի ապրիլին՝ լայնամասշտաբ ռազմական գործողությունների ժամանակ։
ՀՀ Նախագահի կողմից հետմահու պարգևատրվել է «Մարտական խաչ» 1-ին աստիճանի շքանշանով, ԼՂՀ նախագահի նախագահի կողմից՝ «Արիության համար» մեդալով։
Աղասիի անունով է կոչվում Մասիս քաղաքի փողոցներից մեկը և իր դպրոցի դասասենյակներից մեկը՝ որտեղ սովորել է նա։
Արտաքին հղումներ
Կատեգորիա:Մասիս քաղաքում ծնվածներ Կատեգորիա:1996 ծնունդներ Կատեգորիա:Ապրիլի 2 մահեր Կատեգորիա:Մարտական ծառայության մեդալակիրներ Կատեգորիա:2016 մահեր
Կորագիծ ինտեգրալ
Կորագիծ ինտեգրալ մաթեմատիկական անալիզի հիմնական հասկացություն, հարթ, ողորկ G կորի (որը տրված է պարամետրական տեսքով) և նրա վրա որոշված անընդհատ f(x,y) ֆունկցիայի համար առաջին սեռի կորագիծ ինտեգրալ կարող է սահմանվել այսպես՝
։
Երկրորդ կարգի կորագիծ ինտեգրալ
Երկրորդ կարգի կորագիծ ինտեգրալ կարող է սահմանվել այսպես.
Ai-ի կոորդինատները նշանակենք Ai(x_i,y_i): Տրոհման կետերը համարակալենք կորի վերցրած ուղղության հետ։
Նշանակենք նաև և, որտեղ :
Նշանակենք նաև :
{A_i,A_i+1} ուղղի վրա վերցնենք կամայական M_i կետ, որի կոորդինատները նշանակենք :
Դիտարկենք գումար՝ (1)
\sigma x-ին անվանում են երկրորդ տիպի ինտեգրալի համար ինտեգրալային գումար։
Սահմանում: Եթե \lambda-ն 0-ի ձգտելիս \sigma x ինտեգրալային գումարը, անկախ \breve{AB} կորի տրոհման եղանակից և անկախ M_i կետի ընտրությունից ունի վերջավոր \Im սահման, ապա \Im-ն կոչվում է f_(x,y) ֆունկցիայի երկրորդ տիպի կորագիծ ինտեգրալ  կորով։
Ծանոթագրություններ
Կատեգորիա:Մաթեմատիկական անալիզ Կատեգորիա:Ինտեգրալներ
Իսկական մեղուներ
Իսկական մեղուներ (Apidae), թաղանթաթևավոր միջատների դասին պատկանող մեղուների ընտանիք։ Իր մեջ ներառում է մոտ 170 ցեղ և 5000 տեսակ ։ Apidae ընտանիքին են պատկանում մեղրատու մեղուն, իշամեղուն, իսկ նոր կարգաբանությամբ նաև ներառում է մեղուների նախկին Anthophoridae (Nomadinae և Xylocopinae) և  Ctenoplectridae ընտանիքի բոլոր ցեղերը։
Կենսաբանություն
Այս ընտանիքին են պատկանում միայնակ (օրինակ՝ մեղու-ատաղձագործներ՝ Xylocopa), հասարակական (օրինակ՝ իշամեղուներ՝  Bombus և մեղրատու մեղուներ՝ Apis) և մակաբույծ ձևերը։ Ըստ ներկայումս ընդունված կարգաբանության՝ այս ընտանիքի մեջ են մտնում բոլոր երկարալեզու մեղուները, բացի Megachilidae ընտանիքին պատկանող մեղուներից։ Բույն պատրաստող տեսակների էգերը ծաղկափոշին հավաքում են հետին ոտքերի վրա գտնվող մազիկներին։ Բները շինում են հողում, բնափայտում կամ ազատ շինություններում։ Իշամեղուները կարող են բույնը շինել չոր տերևների և խոտի տակ, մկնաբներում, ծառերի խոռոչներում և այլ ապաստաններում, մեղու-ատաղձագործները բնավորվում են չոր բնափայտում։ Apidae ընտանիքի որոշ տեսակներ վարում են մթնշաղային կենսակերպ։ Համարվում են ծաղկաբույսերի կարևորագույն փոշոտողներ և սննդային մեղրի մատակարարներ։
Նկարագիր
Միջին և խոշոր չափերի մեղուներ են։ Հավաքական մազիկները ստեղծում են այսպես կոչված զամբյուղիկ։
Տարածված են ամենուրեք, բացի Անտարկտիդայից։
Կարգաբանություն
Առանձնացվում է մոտ 30 կարգ, 170 ցեղ և ավելի քան 5000 տեսակ․
Կոշուլյանի
Կոշուլյանի (Кошуляни), գյուղ Ուկրաինայի Չեռնովցիի մարզի Նովոսելիցայի շրջանում։
2001 թվականի տվյալներով Կոշուլյանի գյուղում բնակվում էր 1 141 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Նովոսելիցայի շրջանի բնակավայրեր Կատեգորիա:Ուկրաինայի գյուղեր
Սուխովո (այլ կիրառումներ)
Սուխովո, կարող է վերաբերել՝
Նովոալեկսանդրովկա (գյուղ, Բլագովարսկի շրջան)
Նովոալեկսանդրովկա (Новоалександровка, Яңы Александровка), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Կիլիկիայի հայկական հանրապետություն
Կիլիկիայի հայկական հանրապետություն (Килики́йская Армя́нская Респу́блика, ԿՀՀ), Ֆրանսիայի պրոտեկտորատի ներքո իրականացվող հայկական պետության նախագիծ Կիլիկիայում, որի նախաձեռնողն էր հանդիսանում հայ քաղաքական, ռազմական և հասարակական գործիչ, գրող, Հնչակյան կուսակցության անդամ Միհրան Տամատյանը։
Նովոալեկսանդրովկա (գյուղ, Բլագովարսկի շրջան)
Բնակչությունը 2009 թվականին գրանցված տվյալներով կազմում էր 216 մարդ։
Կիլիկիայի հայկական հանրապետություն
Պատմություն
1891-1894 թվականներին Սասունի հերոսական ինքնապաշտպանությունը ղեկավարած ՝ հասարակական և ռազմական գործիչ Միհրան Տամատյանի (1863-1945) գլխավորությամբ ՝ 1920 թվականի օգոստոսի 4-ին Ադանայում ազգային գերագույն խորհուրդը, Տամատյանի նախագահությամբ, Կիլիկիան հռչակում է որպես անկախ հանրապետություն՝ Ֆրանսիայի հովանավորության ներքո։ Սակայն, անգլո-ֆրանսիական հակասությունների սրման պայմաններում դեպի Թուրքիա հակված ֆրանսիական զինվորական իշխանությունները ցրում են Տամատյանի գլխավորած կառավարությունը։
Նովոալեկսանդրովկա (գյուղ, Բլագովարսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովարսկի շրջանի բնակավայրեր
Կիլիկիայի հայկական հանրապետություն
Ծանոթագրություններ
Կատեգորիա:Պատմական երկրներ Կատեգորիա:1920 Հայաստանում Կատեգորիա:1920 հիմնադրումներ Կատեգորիա:1920 կազմալուծումներ Կատեգորիա:Պետություններ Պատմական Հայաստանի տարածքում Կատեգորիա:Կիլիկիա Կատեգորիա:1920-ականների հիմնադրումներ Հայաստանում
Ստելլա Բազազյանց
Ստելլա Բորիսի Բազազյանց, խորհրդային և ռուս արվեստաբան, ժամանակակից արվեստի մասնագետ, «ԽՍՀՄ դեկորատիվ արվեստ» ամսագրի գլխավոր խմբագիր (1989-1992)։ ՌԽՖՍՀ մշակույթի վաստակավոր գործիչ (1988), Մոսկվայի պատկերասրահների ասոցիացիայի նախագահ (1991-1997), Ռուսաստանի գեղարվեստի ակադեմիայի ակադեմիկոս (2012)։
Կենսագրություն
Ստելլա Բազազյանցը ծնվել է 1932 թվականի մայիսի 9 -ին, Մոսկվայում։ 1952 թվականին ընդունվել է Մոսկվայի Լոմոնոսովի անվան պետական համալսարանի պատմության ֆակուլտետի արվեստագիտության բաժին։ 1956 թվականին պաշտպանել է դիպլոմային աշխատանքը պրոֆեսոր Յուրի Կոլպինսկու գիտական ղեկավարությամբ։ 1963 թվականին Բազազյանցը դարձել է ԽՍՀՄ նկարիչների միության Մոսկվայի մասնաճյուղի անդամ։
Աշխատանքային գործունեությունը սկսել է «ԽՍՀՄ դեկորատիվ արվեստ» ամսագրում, 1957-1976 թվականներին եղել է ամսագրի բաժնի վարիչ, 1976-1989 թվականներին աշխատել է որպես գլխավոր խմբագրի տեղակալ, իսկ 1989 թվականին դարձել է գլխավոր խմբագիր և  այդ պաշտոնում մնացել մինչև 1992 թվականը։ 1991-1997 թվականներին զբաղեցրել է Մոսկվայի պատկերասրահների ասոցիացիայի նախագահի պաշտոնը։ 1988 թվականին ստացել է «Մշակույթի վաստակավոր գործչի» կոչում, այնուհետև  դարձել Ռուսաստանի արվեստի վաստակավոր գործիչ։ 2012 թվականին նրան շնորհվել է Ռուսաստանի գեղարվեստի ակադեմիայի արվեստագիտության բաժնի ակադեմիկոսի կոչում։
Մահացել է 2019 թվականի սեպտեմբերի 11-ին Մոսկվայում ։
Արտաքին հղումներ
Կատեգորիա:Ռուս արվեստաբաններ Կատեգորիա:Խորհրդային արվեստաբաններ Կատեգորիա:ԽՍՀՄ նկարիչների միության անդամներ Կատեգորիա:Ռուս խմբագիրներ
Սուխորեչկա (այլ կիրառումներ)
Սուխորեչկա, կարող է վերաբերել՝
Լեռնագործարանային տեխնիկայի պատմության գործարան-թանգարան
Պատմություն
Նիժնի Տագիլում գործարանը ստեղծվել է 1725 թվականին Դեմիդովների դինաստիայի կողմից։ Այս գործարանը ներառում էր մետաղական հալվածքի ամբողջական տեխնոլոգիական ցիկլը` երկաթի հանքաքարի, փայտածուխի, երկաթի, երկաթի և պղնձի պատրաստումը։ Այստեղ են աշխատել և գործել գործարանը սպասարկող ծառայությունները։ Գործարանը Եվրոպայում եղել է ամենախոշորներից մեկը և աշխատել է մինչև 1987 թվականի հոկտեմբեր, երբ այն հանդիսավոր կերպով դադարել է աշխատել։ Հին գործարանի սիմվոլիկ բանալիները հանձնվել են Մերձավոր Ուրալի հանքարդյունաբերական գործի Նիժնետագիլյան թանգարան-արգելոցին ։
Փակված գործարանի հենքի վրա թանգարանը բացվել է 1989 թվականի հունվարին ։ 1992 թվականին թանգարանը ստացել է գործարանի տարածքի մի մասը՝ ներառյալ ենթակառուցվածքները և շրջակա պատմական գոտին, այսպիսով ձևավորվել է 30 հեկտար ընդհանուր տարածքով թանգարանային համալիրը։
Գործարան-թանգարանը կազմված է մի շարք ցուցադրություններից, որոնք ներկայացնում են մետալուրգիական արտադրանքի հիմնական փուլերը՝ հրահալոցային արտադրամաս, վարձակալված արտադրություն, մարտենյան արտադրամաս, էներգետիկ տնտեսություն, մետաղի և ձուլման գործընթացի մեխանիկական մշակման սարքավորումներ։ Ցուցադրվում են նաև XIX-XX դարերի գործարանային սարքավորումները և շարժակազմի նմուշները։ Թանգարանը մասամբ պահպանել է XVIII-XX դդ. տեսքը, այդ թվում` հրահալոցային և մարտենյան հնոցներ, ջրային տուրբին և 1892 թ. կամրջակերպ ամբարձիչներ, XIX դարի հրահալոցային կորպուս։ Գործարան սարքավորումներ ցուցահանդեսը ներկայացնում է 1920-1930 թթ. սարքավորումների նմուշներ։
Արտաքին հղումներ
Կատեգորիա:‎Նիժնի Տագիլի թանգարաններ Կատեգորիա:1989 հիմնադրումներ Կատեգորիա:Տեխնիկական թանգարաններ Կատեգորիա:Թանգարաններ բաց երկնքի տակ Կատեգորիա:Սվերդլովսկի մարզի տեսարժան վայրեր
Սպառողի ավելցուկ
Սպառողի ավելցուկը դրամական գումարի, որը սպառողը պատրաստ է վճարել, և իրականում վճարվածի տարբերությունն է ։
Բարիքի արժեքը կամ գինը որոշվում է դրա վերջին միավորի սահմանային օգտակարությամբ, թեև առաջին միավորի օգտակարությունը սպառողի համար ավելի բարձր է, քան վերջին միավորինը։ Այստեղից է ձևավորվում սպառողի ավելցուկը, որի բովանդակությունը հետևյալն է․ սպառողը տվյալ բարիքի խմբաքանակի համար վճարում է դրա վերջին միավորի օգտակարությամբ որոշված գնով, ինչը նշանակում է, որ յուրաքանչյուր հաջորդ միավորի հաշվով նա ունի որոշակի օգուտ։ Ավելի հստակ ներկայացնելու համար դիտարկենք հետևյալ օրինակը։ Սպառողը առաջին կոստյումի համար պատրաստ է վճարել 80 դոլար, երկրորդի համար՝ 60 դոլար, քանի որ վերջինիս օգտակարությունը առաջինի համեմատությամբ նվազել է։ Երրորդ կոստյումի համար նա պատրաստ է վճարել 40 դոլար, որովհետև դրա օգտակարությունը, նախորդի համեմատությամբ, փոքր է։ Նույն տրամաբանությամբ՝ չորրորդ կոստյումի համար պատրաստ է վճարել 20 դոլար։ Շուկայում կոստյումի գինը, ըստ սահմանային օգտակարության տեսության, որոշվում է վերջին միավորի օգտակարությամբ։ Մեր դեպքում կոստյումի գինը 20 դոլար է։ Չորս կոստյում գնելու համար սպառողը ծախսում է՝ 4ˑ20=80 դոլար։ Սակայն սպառողի անհատական գնահատականը հավասար է 80+60+40+20=200 դոլար։ Այսինքն՝ սպառողը շահել է՝ 200-80=120 դոլար։ Դա էլ համարվում է սպառողի ավելցուկ։
Առաջին միավորի բարիքի ձեռքբերման համար սպառողը պատրաստ է վճարել 80 դոլար, բայց վճարում է 20-ը, նրա օգուտը կազմում է 80-20=60 դոլար։ Երկրորդ միավոր բարիքի համար պատրաստ է վճարել 60, բայց վճարում է 20 դոլար, նրա օգուտը կազմում է 60-20=40 դոլար։ Երրորդ միավոր բարիքի համար պատրաստ է վճարել 40 դոլար, ձեռք է բերում՝ 20 դոլարով, օգուտը՝ 40-20=20 դոլար։ Չորրորդ միավորը պատրաստ է ձեռք բերել 20 դոլարով և դրա դիմաց վճարում է 20 դոլար։ Գնորդի օգուտը կոչվում է սպառողի ավելցուկ և կազմում է 60+40+20=120 դոլար։
Աղբյուրներ
Կատեգորիա:Տնտեսագիտական տերմիններ
Կրծոսկր
Կրծոսկր, տափակ, լայն, թրաձև կենտ ոսկր։ Կազմում է մարդու կրծքավանդակի առաջային, իսկ կենդանիների՝ ստորին պատի միջին մասը։ Կրծոսկրը ունի՝ կոթ, մարմին և թրաձև ելուն։ Մարդու կրծոսկրի կոթի վերին, իսկ կենդանիների առաջային եզրին նկատելի է կիսալուսնաձև լծային կտրուճը, որից աջ և ձախ գտնվում են հոդամակերեսածածկ անրակային փորվածքները՝ անրակների հետ հոդավորվելու համար։ Կրծոսկրի աջ և ձախ եզրերին ևս կան փորվածքներ՝ կողերի հետ միանալու համար։
Կատեգորիա:Ոսկրային համակարգ Կատեգորիա:Մարդու անատոմիա
(7543) Պրիլիս
(7543) Պրիլիս (Prylis), աստերոիդ Յուպիտերի տրոյացիներից։ Հայտնաբերվել է 1973 թվականի սեպտեմբերի 19-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 5,179603 ա. մ., առավելագույնը մոտենում է 4,8445 ա. մ. հեռավորության վրա և հեռանում 5,5147 ա. մ. ։ Արեգակի շուրջ մեկ ամբողջական պտույտ է կատարում 4305,69 երկրային օրվա ընթացքում, իր ուղեծրով շարժվելով միջինում 0,08361 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,08° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Յուպիտերի տրոյացի աստերոիդներ
Սուկուլովո (այլ կիրառումներ)
Սուկուլովո, կարող է վերաբերել՝
Գյունգյորմազ (գետ)
Գյունգյորմազ, գետ Սև ծովի ավազանում, Ճորոխի վտակը։ Սկիզբ է առնում Կիսկիմ լեռներից ։
Սումարոկովո (այլ կիրառումներ)
Սումարոկովո, կարող է վերաբերել՝
Բենկա
Բենկա, գյուղ (գյուղաքաղաք) Արևմտյան Հայաստանում, պատմական Խարբերդի վիլայեթի Ակնի գավառակում ։ Գտնվում էր Ակն քաղաքից 35 կմ հեռավորթյան, Եփրատի ափին, շրջապատված անմատչելի ժայռերով ու կիրճերով։
Այժմ կրում է Ադաթեփե անվանումը, վարչականորեն պատկանում է Թուրքիայի Սիվասի մարզի Դիվրիղիի շրջանին։
Անվան ստուգաբանություն
Ըստ կիսաավանդական պատմության գյուղը հիմնադրվել կամ նորոգվել է Վասպուրականի վերջին թագավոր Սենեքերիմի Բենիկ իշխանը և նրա անունից էլ ծագել է գյուղի անվանումը։ Թուրքերը գյուղը կոչում են Բինկյան։
Հ. Մանանդյանը ելնելով բնակավայրի արևմտահայ գրության Պինգան տարբերակից, նրա մեջ տեսնում է խեթական և ասորեստանյան արձանագրություններում հիշատակված Պիգգայնարեշշա քաղաքի անունը։
Աշխարհագրություն
Բնակավայրն ուներ ամուր դիրք։
Պատմություն
Հիմնականում եղել է հայաբնակ բնակավայր և հանդիսացել է գավառի ամենանշանավոր գյուղերից մեկը։ Աչքի է ընկել 1895-1896 թվականների կոտորածների ժամանակ իր ինքնապաշտպանական մարտերով։ Գյուղն ավերվել է 1915 թվականի Մեծ եղեռնի ժամանակ։
Տնտեսություն
Բնակչության հիմնական զբաղմունքը գյուղատնտեսությունն ու արհեստներն էր։ Մասամբ նաև զբաղվում էին առևտրով։
Պատմամշակութային կառույցներ
Բենկան ուներ Ս. Աստվածածին, Ս. Հրեշտակապետ և Երեք Մանկունք անուններով եկեղեցիներ և 3 ուխտատեղիներ։ Գյուղի շրջակայքում կան մի քանի եկեղեցիների մնացորդներ։ Ըստ մասնագետների այստեղ է նաև գտնվում Քրվիկ բերդը։ Եփրատի վրա գցված փայտե կամրջով նա միացած էր դաշտի հետ։ Կամուրջն ամեն երեկո հատուկ դռներով փակվում էր։
Անվանի մարդիկ
Բենկայում են ծնվել բանաստեղծ Միսաք Մեծարենցը և հեղափոխական Բաբկեն Սյունի ն ։
Ծանոթագրություններ
Կատեգորիա:Արևմտյան Հայաստանի գյուղեր
Քվեմո Խանդակի
Քվեմո Խանդակի (ქვემო ხანდაკი), գյուղ Վրաստանում։ Գտնվում է Շիդա Քարթլի մարզի Կասպի շրջանում ։
Դիրք
Գտնվում է ծովի մակարդակից 520 մետր բարձրության վրա։ Շրջկենտրոն Կասպից հեռու է 8 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 244 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Կասպի շրջան
Նովոպավլովկա (գյուղ, Վրադիևկայի շրջան)
Նովոպավլովկա (Новопавлівка), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1787 թվականին։
2001 թվականի տվյալներով Նովոպավլովկա գյուղում բնակվում էր 918 մարդ։ Բնակավայրը զբաղեցնում է 1719 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վրադիևկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1787 թվականին հիմնադրված բնակավայրեր
Աղակալած ճահճուտ
Աղակալած ճահճուտ, կենսաբանական բնության հուշարձան Հայաստանում, որը ճահճուտ է։ Բնության հուշարձանը գտնվում է Արարատի մարզի, Արարատ քաղաքում, հանքային աղբյուրների մոտ, ծովի մակարդակից մոտ 850 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Հայաստանի Կառավարության որոշման համաձայն ։
Տես նաև
Կատեգորիա:Արարատի մարզի տեսարժան վայրեր Կատեգորիա:Բնության հուշարձաններ Արարատի մարզում
Գեղերվան (գետակ)
Գեղերվան, գետակ Հայկական լեռնաշխարհում, Տիգրիսի ավազանում, Խուլփ գետի վտակը։ Հոսում է Սասունի տարածքով։ Անունը ստացել է Գեղերվանք գյուղից ։
Մոլեգին գազանը
Մոլեգին գազանը (The Abysmal Brute), ամերիկացի գրող Ջեկ Լոնդոնի կարճ, հակաուտոպիական վեպը, գրվել է 1911 թվականին և հրատարակվել 1913 թվականին։ Հեղինակին անձամբ հարկ է եղել որոշ ժամանակ կյանքի համար գումար վաստակել բռնցքամարտում, այնպես որ, գիրքը, ինչպես և ուրիշ նրա ստեղծագործությունները, որոշ իմաստով ինքնակենսագրական են։ Ինչպես և շատ իր աշխատանքներում, հեղինակը սուզվում է կապիտալիզմի, ագահության, դաժանության և շոու-բիզնեսի և ընդհանրապես հասարակության արյունարբության աշխարհ։
Սյուժե
Բռնցքամարտի մարզական մենեջեր Սեմ Ստյուբներին պատահականորեն հանդիպոււմ է երիտասարդ, անհայտ բռնցքամատիկ Պատ Գլենդոնը։ Պատանին բավականին պատվախնդիր է և նպատակ ունի դառնել աշխարհի չեմպիոն ծանր քաշային կարգում։ Ստյուբները, պատանյակի մեջ նկատելով մարզական տաղանդ, սկսում է կազմակերպել Գլենդոնի մենամերտերը առավել հայտնի բռնցքամարտիկների հետ։ Մենամարտ մենամարտի հետևից հաջողությունը ուղեկցում է Պատին, սակայն մարտերը ավարտվում են բավականին արաշ, քանի որ նորահայտ մարտիկը հաղթում է հակառակորդներին գործնականում անմիջապես, մեկ հարվածով։ Այդ ժամանակ Ստյուբները բացատրում է Գլենդոնին, որ բռնցքամարտը դա շոու է ամբոխի համար, որին պետք է գրգռել և հետաքրքրությունը շարժել։ Երիտասարդ բռնցքամարտիկը հոգու խորքում համաձայն չէ իր մենեջերի հետ, սակայն տիպված է ենթարկվել։ Վերջապես Պատ Գլենդոնը դառնում է անհավանական հայտնի, որպեսզի ձեռնոց նետի չեմպիոններին։ Մոտենում է եզրափակիչ մարտի օրը։ Հասարակության մեջ վիթխարի իրարանցում է բարձրանում նախատեսվող իրադարձության շուրջ։ Դրույքները բավականին բարձր են։ Սակայն ի՞նչպես կավարտվի եզրափակիչը և ո՞վ կհաղթի...
Աղբյուրներ
Лютый зверь — аннотация
Ծանոթագրություններ
Կատեգորիա:Ջեկ Լոնդոնի վեպեր Կատեգորիա:Էկրանավորված ամերիկյան վեպեր Կատեգորիա:Անգլերեն գրքեր Կատեգորիա:Անգլերեն գրականություն
Սումինո (այլ կիրառումներ)
Սումինո, կարող է վերաբերել՝
Իսի լե Մուլինո
Իսի լե Մուլինո (Issy-les-Moulineaux, ), համայնք Ֆրանսիայի մայրաքաղաքի՝ Փարիզի արվարձանային տարածքի հարավարևմտյան մասում, Սեն գետի ձախ ափին։ Քաղաքաբնակները ֆրանսերեն իրենց անվանում են Isséens : Բնակավայրը համարվում է Փարիզի մուտքերից մեկը և ընկած է 6,6 կիլոմետր հեռավորության վրա Աստվածամոր տաճարից՝ Նոտր Դամից, որտեղ, ինչպես ընդունված է Ֆրանսիայում, նշվում է զրո կիլոմետրը։ Իսի լե Մուլինոն 2010 թվականի հունվարի 1-ից մաս է դարձել Grand Paris Seine Ouest ագլոմերացիայի, որը 2016 թվականի հունվարից ընդգրկվել է Métropole du Grand Paris-ում։ Բնակավայրը հեռահաղորդակցային և մեդիա ոլորտներում ծավալվող գործարարությամբ հայտնի Val de Seine շրջանի կենտրոնում է և իր տարածքում հյուրընկալել է ֆրանսիական հեռուստատեսային ցանցի խոշորագույն ընկերությունների գլխավոր գրասենյակները։
Պատմություն
Իսիում է գտնվել Բուրբոնների կրտսեր ճյուղը հանդիսացող Կոնտի իշխանների ամրոցը. այնտեղ ներկայումս գտնվում է թղթախաղի թանգարանը։
1815 թվականի հուլիսին բնակավայրում ու նրա շուրջը տեղի է ունեցել ճակատամարտ ֆրանսիական ու պրուսական զորքերի միջև. դա այսպես կոչված «Հարյուր օրերի» վերջին իրադարձություններից մեկն էր՝ Փարիզը յոթնյակի կոալիցիայի զորքերից պաշտպանելու վերջին փորձը ։
Հայերը Իսի լե Մուլինոյում
Իսի լե Մուլինոյում 1930 թվականից կա շուրջ հինգհազարանոց հայկական համայնք ՝ հայկական երկու եկեղեցիներով, դպրոցով, մարզական ակումբով, Մեծ եղեռնի զոհերի հիշատակը հավերժացնող հուշակոթողով, Rue d'Armenieև Rue d'Erevan փողոցներով ։ Իսի լե Մուլինոն 1989 թվականի դեկտեմբերից եղբայրացել է Հայաստանի Վաղարշապատ քաղաքի հետ ։
Տնտեսություն
Eurosport the Canal+ Group ,, Coca-Cola France, France 24 Microsoft France and Europe, Sodexo , Icade Technicolor SA , Withings և մի շարք այլ ընկերությունների գլխավոր գրասենյակները տեղակայված են Իսի լե Մուլինոյում։
Քույր քաղաքներ
Իսի լե Մուլինոն բարեկամական սերտ կապեր է հաստատել հետևյալ քաղաքների հետ
2018 թվականից Իսի լե Մուլինոն բարեկամական կապեր է հաստատել Իրանի Նոր Ջուղա քաղաքի հետ ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի քաղաքներ Կատեգորիա:Ֆրանսիայի բնակավայրեր
Նովոալեկսանդրովկա (գյուղ, Զիլաիրսկի շրջան)
Նովոալեկսանդրովկա (Новоалександровка, Яңы Александровка), գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 130 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Զիլաիրսկի շրջանի բնակավայրեր
Իդրամ
Իդրամը (անգլերեն՝ Idram) հայաստանյան կանխավճարային ինտերնետ վճարային համակարգ է, որը հնարավորություն է տալիս ինտերնետ միջավայրում կատարել վճարումներ Հայկական դրամին համարժեք միավորներով և նմանատիպ համաշխարհային համակարգերի օրինակով Հայաստանում հանդիսանում է էլեկտրոնային կոմերցիայի կայացման գործիքներից մեկը։ Հնարավորություն է տալիս ինտերնետ վճարումներ ընդունել և կատարել ծառայությունների և ապրանքների դիմաց (այդ թվում՝ կոմունալ վճարումներ, վարկերի մարումներ, հարկերի և տուրքերի մարումներ, փին կոդերի գնում, խաղադրույքներ, առևտուր առցանց խանութներից և այլն ), և իրականացնում է դրամական փոխանցումներ։
«Իդրամ» էլեկտրոնային միավորը փոխարկելի միավոր է։ Վճարային համակարգի գլխավոր գրասենյակը տեղակայված է Երևանում։
Անվանում
«Իդրամ» անվանումն առաջացել է «ինտերնետ» և «դրամ» բառերի միացումից։
Պատմություն
«Իդրամ» վճարային համակարգը Հայաստանում գործում է 2004 թվականից՝ հարմարավետ վճարումների հնարավորություններ տալով օնլայն և օֆլայն հարթակներում։
Համակարգի օպերատորն է «Իդրամ» ՍՊԸ-ն (պետական գրանցման վկայական), որը ՀՀ կենտրոնական բանկի կողմից լիցենզավորվել է 2009 թվականի դեկտեմբերի 29-ին («Դրամական փոխանցումների լիցենզիա N 13»):
«Իդրամ» ընկերությունը 2012 թ. Կենտրոնական բանկի կողմից ստացել է էլեկտրոնային փող թողարկելու թույլտվություն՝ դառնալով առաջինը Հայաստանում։
ԿԲ խորհրդի 2016 թ. մարտի 31-ի որոշմամբ՝ «Իդրամ» ՍՊԸ-ն ստացել է վճարային գործիքների և վճարահաշվարկային փաստաթղթերի պրոցեսինգ և քլիրինգ իրականացնող կազմակերպության լիցենզիա։
Առաջնորդվելով իր նպատակներով 2012 թ.-ին «Իդրամ» ընկերությունը հանրությանը ներկայացրեց առաջին հայկական բջջային դրամապանակը, որը հաճախորդների շրջանում մեծ հետաքրքրություն ստեղծեց՝ շատերի համար դառնալով վճարման հարմարավետ գործիք։
Բջջային հավելվածը անվճար հասանելի է iOS և Android հարթակներում։
Արտաքին հղումներ
Կատեգորիա:Էլեկտրոնային վճարման միջոցներ
Թիամին
Թիամին (վիտամին B1), ջրում լուծվող վիտամին, ծծումբ պարանակող հետերոցիկլիկ ազոտային միացություն։ C12H17N4 բանաձևին համապատասխանող միացություն OS: Անգույն, յուրահատուկ թույլ հոտով ասեղնաձև բյուրեղներ են, ջրում լավ է լուծվում, սպիրտում՝ ոչ։ Տաքացնելիս քայքայվում է։ Մոլեկուլային կշիռը 337,2։ Հալման ջերմաստիճանը 233°С-ից 250°С։
Չի լուծվում եթերի, բենզոլի, քլորոֆորմի մեջ։ Թթու միջավայրում կայուն է, հիմնային միջավայրում քայքայվում է։ Մարդու և կենդանիների օրգանիզմում անևրին ֆոսֆորանում է՝ դառնալով անևրին պիրոֆոսֆատ, որը կազմում է կարբօքսիլազ ֆերմենտի ակտիվ խումբը և կարևոր է կետոթթուների փոխանակության մեջ։
Անևրինով հարուստ են խմորասնկերը, հացահատիկները, լյարդը և այլն։ Անևրինի բացակայությունից կամ պակասից խանգարվում է նյարդային համակարգի գործունեությունը, առաջանում է բերի-բերի (պոլինևրիտ) հիվանդությունը։ Անևրին ստացվում է նաև սինթետիկ ճանապարհով։ Մարդը օրական, միջին հաշվով, 1-2 մգ, իսկ ծանր ֆիզիկական աշխատանքի և հղիության ժամանակ 2—3 մգ անևրինի պահանջ է զգում։
Հայտնի որպես վիտամին B, ածխաջրերի և ճարպերի մետաբոլիզմի պրոցեսում թիամինը կարևոր դեր է խաղում։ Այն անհրաժեշտ է աճի և զարգացման պրոցեսներիի նորմալ ընթացքի համար և օգնում է սրտի, նյարդային և մարսողական համակարգի կայուն աշխատանքը պահպանելու համար։ Թիամինը օրգանիզմում չի կուտակվում և թունավոր չէ։
Ընդհանուր տեղեկություններ
Թիամինը անհրաժեշտ է օրգանիզմում պատշաճ նյութափոխանակության՝ հատկապես ածխաջրերի յուրացման համար։ Վիտամին B1-ի անբավարարության դեպքում տեղի է ունենում ախորժակի նցազում, փորկապություն, ֆիզիկական լարվածության ժամանակ նկատվում է հևոց և սրտխփոց, ավելորդ գրգռվածություն։ Վիտամին B¹-ով հարուստ են գարեջրի և այլ դրոժները։ Սննդամթերքներից Վիտամին B¹-ով հարուստ են հատիկավորները և ձավարեղենը՝ հատկապես, նրանց կեղևում և սերմածիլերում։ Հատկապես կարևոր է կերակրատեսակներում ներառել հնդկաձավար և գարի։ Թիամինը լավ պահպանվում է թթու միջավայրում, քայքայվում է հիմնային միջավայրում։ Ֆիզիկական և մտավոր ծանրաբեռնվածության, ինչպես նաև ցրտի պայմաններում վիտամին B¹-ի սպառումը ավելանում է։
Պատմություն
Քրիստիան Էյկմանը բրնձի հատիկի մեջ հայտնաբերեց պարալիտիկ թույնի և օրգանիզմի համար օգտակար տարրերի առկայությունը, որոնք բերի-բերի հիվանդությունը բուժում էին բրնձի թեփուկներով։ Այդ հետազոտությունների համար, որոնք բերեցին վիտամինների բացահայտմանը Էյկմանը բժշկության բնագավառում Նոբելյան մրցանակի արժանացավ։ 1911 թ. Կազիմիր Ֆունկը բրնձի թեփքւկներից ստացավ բիոլոգիական ակտիվ միացություն, որը կոչեց վիտամին, քանի որ մոլեկուլը ազոտ է պարունակում։
Մաքուր վիճակում առաջին անգամ թիամինը 1926 թ. ստացել է Յանսենը։
Ֆիզիկա-քիմիական հատկություններ
Թիամինը լավ լուծվում է ջրում։ Թթվային լուծույթներում տաքացման նկատմամբ բավական կայուն է, հիմնայինում՝ արագ քայքայվում է։
Մոլեկուլը բաղկացած է մեթիլենային կապով միացած երկու օղակներից՝ պիրիմիդինային և թիազոլային։
Մետաբոլական դերը և փոխանակությունը
Բնության մեջ թիամինը սինթեզվում է բույսերի և շատ միկրոօրգանիզմների կողմից։ Կենդանիները և մարդիկ թիամին չեն կարող սինթեզել և այն ստանում են սննդի հետ։ Բոլոր կենդանիները թիամինի կարիք ունեն բացի որոճողներից, քանի որ նրանց աղիները բավականաչափ վիտամին է սինթեզում։
Աղիներից ներծծվելով թիամինը դառնում է թիամինպիրոֆոսֆատ։
Թիամինի անբավարարություն
Թիամինի մշտական անբավարարությունը մի շարք ծանր խանգարումների պատճառ կարող է դառնալ, ամենաառաջինը ներվային համակարգի խաթարում։ Թիամինի անբավարարության հետևանքների կոմպլեքսը հայտնի է որպես բերի-բերի հիվանդություն։
Որպես կանոն, թիամինի անբավարարությունը կապված է լինում սնման խաթարմամբ։ Դա կարող է լինել ինչպես սննդի հետ թիամինի անբավարար քանակի, այնպես և հակաթիամինական մթերքների հավելյալ օգտագործման հետևանք։ Թարմ ձուկը և ծովամթերքները բավականաչափ վիտամինը քայքայող թիամինազներ են պարունակում; թեյը և սուրճը թիամինի ներթափանցումը արգելափակում են։
Բերի-բերի հիվանդության դեպքում թուլություն է նկատվում, քաշի անկում, մկանների, նեվրոզ, ինտելեկտի խաթարում, նյութափոխանակության և սրտանոթային համակարգերի խանգարում, развитие парезов и параличей.
Բերի-բերի հիվանդության ձևերից մեկը, որ հանդիպում է զարգացած երկրներում՝ Հայե Վերնիկեի սինդրոմ (այլ կերպ՝ ՎերնիկեԿորսակովի սինդրոմ) զարգանում է ալկոհոլիզմի դեպքում։
Թիամինի փոխանակման խանգարման դեպքում առաջին հերթին առաջանում է α-կետոթթուների թթվային դեկարբոլիքսացման խանգարում և մասնակիորեն արգելակվում է ածխաջրերի մետաբոլիզմը։ Բերի-բերիով հիվանդների մոտ պիրուվատի փոխանակման թերօքսիդացված արգասիքների կուտակում, որոնք տոքսիկ ներգործություն են ունենում ԿՆՀ-ի վրա, որով և պայմանավորված է մետաբոլիկ ացիդոզի զարգացումը։ Էներգոդիֆիցիտի զարգացման հետևանքով իջնում է իոնային գրադիենտ պոմպերի աշխատանքի արդյունավետությունը, այդ թվում նյարդային և մկանային հյուսվածքների։ Խաթարվում է ճարպաթթուների սինթեզը և ածխաջրերի փոխակերպումը ճարպերի։ Սպիտակուցների կատաբոլիզմի ուժգնացումը հասցնում է մկանային ատրոֆիայի, երեխաներ մոտ՝ ֆիզիկական աճի կանգի։
Հիպերվիտամինոզ
Թիամինին հիպերվիտամինոզը հատուկ չէ։ Վիտամին B1ի մեծ դոզայով ներարկումը կարող է անաֆիլակտիկ շոկ առաջացնել։
Բիրջանդ
Բիրջանդ ՝ քաղաք Իրանի արևելյան մասում, Հարավային Խորասան նահանգի վարչական կենտրոնը։
Մեկն է Իրանի ամենահամաչափ զարգացող քաղաքներից։ Երրորդ խոշորագույն քաղաքն է արևելյան Իրանում՝ Մաշհադ և Զահեդան քաղաքներից հետո։ Մեծ գյուղատնտեսական կենտրոն է և զաֆրանի, բարբարիսի և ձեռագործ գորգերի հայտնի արտահանող։
Պատմություն
Բիրջանդի մասին առաջին հիշատակումը պատմական գրականության մեջ վերաբերում է 13-րդ դարին, որտեղ այն ներկայացվում է որպես տարածաշրջանի ամենագեղեցիկ քաղաքներից մեկը։ Քաղաքի օդանավակայանն աշխատում է 1933 թվականից։ 1912-1914 թվականներին այստեղ աշխատել է ռուս արևելագետ Վ. Ա. Իվանովը։
Կլիմա
Բիրջանդն ունի չոր անապատային կլիմա` տաք ամառներով և զով ձմեռներով։ Տեղումների քանակը ցածր է, հիմնականում բաժին է ընկնում ձմռանը և գարնանը։
Կրթություն
Ասվում է, որ Բիրջանդի Շոկաթիյե դպրոցը Թեհրանի Պոլիտեխնիկումի հետ համարվում են առաջին ժամանակակից հանրակրթական դպրոցներն Իրանի բարձրագույն կրթական ոլորտում 19-րդ դարի կեսերին։ Այդ ժամանակից ի վեր, Բիրջանդը ձեռք է բերել առավելություն բարձրագույն կրթական ոլորտում և դարձել կարևոր վայր հետազոտությունների և զարգացման համար։
Քաղաքը ունի նաև հետևյալ բուհերն և գիտական ​​հաստատությունները.
Պատկերասրահ
Կատեգորիա:Իրանի քաղաքներ Կատեգորիա:Մետաքսի ճանապարհի բնակավայրեր
Նռան հատիկ (հեռուստասերիալ)
Նռան հատիկ, հայկական դրամատիկական հեռուստասերիալ։ Սերիալի պրեմիերան կայացել է Armenia հեռուստատեսությամբ՝ 2017 թվականի սեպտեմբերի 11-ին։ Սերիալը հեռարձակվել է ամեն աշխատանքային օր՝ ժամը 21:45-ին ։ Սերիալի գործողությունները տեղի են ունենում Երևանում (Հայաստան)։
Արտաքին հղումներ
Կատեգորիա:Արմենիա հեռուստաընկերության նախագծեր Կատեգորիա:Հեռուստասերիալներ Կատեգորիա:Հեռուստասերիալներ ըստ երկրի և ժանրի Կատեգորիա:Հեռուստասերիալներ ըստ ժանրի Կատեգորիա:Հեռուստասերիալներ ըստ տարեթվի Կատեգորիա:Հեռուստասերիալներ ըստ թեմայի Կատեգորիա:Հեռուստասերիալներ ըստ լեզվի
Ֆեռոլ (քաղաք)
Աշխարհագրություն
Գտնվում է Ատլանտյան օվկիանոսի ափին։ Իսպանիայի նավաշինության հիմնական կենտրոնն է, ռազմածովային բազան։ Ֆեռոլում է ծնվել Իսպանիայի 1936—1975 թվականների ղեկավար Ֆրանսիսկո Ֆրանկոն։ Նրա պատվին 1938 թվականից մինչև 1982 թվականը քաղաքն անվանվել է El Ferrol del Caudillo (առաջնորդ՝ Էլ-Ֆեռոլ-Կաուդիլյո)։ Մինչև 2005 թվականը քաղաքում կանգնած էր Ֆրանկոյի արձանը։
Ծանոթագրություններ
Կատեգորիա:Իսպանիայի քաղաքներ
Սույդա (այլ կիրառումներ)
Սույդա, կարող է վերաբերել՝
Բոյուք Աղաև
Բոյուք Մամմեդ օկլի Աղաև (Böyük Məmməd oğlu Ağayev, ), Ադրբեջան-խորհրդային պետական գործիչ, Ադրբեջանական ԽՍՀ առողջապահության նախարար (1958–1963)։
Կենսագրություն
Բոյուք Աղաևը ծնվել է 1907 թվականին։ 14 տարեկանում ընդունվել է ուսուցչական սեմինարիատը և հինգ տարի անց սկսել դասավանդել Շամախու շրջանի գյուղական դպրոցներից մեկում։ Հետագայում աշխատել է Շիրվանի թաղամասի հանրակրթության բաժնի տեսուչ, Գութգաշեն շրջանի հանրակրթության բաժնի պետ։ 1935 թվականին ավարտել է Ադրբեջանի մանկավարժական ինստիտուտը, իսկ 1942 թվականին՝ Ադրբեջանի բժշկական ինստիտուտի բուժկանխարգելիչ ֆակուլտետը ։
Համալսարանն ավարտելուց հետո Բոյուք Աղաևն աշխատել է Գոյչայ առողջարանային-համաճարակաբանական կայանում որպես մալարիայի բժիշկ, եղել է Քյուրդամիրի արևադարձային կայանի տնօրենը։ 1948-1953 թվականներին եղել է Ադրբեջանական ԽՍՀ Պետական վերահսկողության նախարարության գլխավոր վերահսկիչ, 1953 թվականի ապրիլից՝ Ադրբեջանական ԽՍՀ առողջապահության փոխնախարար, իսկ 1958 թվականի փետրվարից՝ Ադրբեջանական ԽՍՀ առողջապահության նախարար ։
Բոյուք Մամեդովը 1963 թվականի մայիսից մինչև կյանքի վերջ եղել է Ադրբեջանի բժիշկների կատարելագործման պետական ինստիտուտի տնօրենը և ընտրվել Ադրբեջանական ԽՍՀ Գերագույն խորհրդի 5-րդ գումարման պատգամավոր։ Պարգևատրվել է Լենինի շքանշանով (1961թ.) և մեդալներով։
Արտաքին հղումներ
Կատեգորիա:Լենինի շքանշանի ասպետներ
Ամբրկա
Ամբրկա, գյուղ Փոքր Հայքում, իսկ ապա գյուղ Արևմտյան Հայաստանում, Խարբերդի վիլայեթի Արաբկիրի գավառակում։ Գտնվում էր Արաբկիր քաղաքից մոտ 3 կմ հարավ-արևելք, Եփրատի աջ ափին, գահավեժ բարձրավանդակի վրա։
Անվան ստուգաբանություն
Ամբրկան եղել է մերձակա դաշտերի բերքի ամբար, որից էլ առաջացել է նրա անունը։
Պատմություն
1915 թվականի Մեծ եղեռնի ժամանակ Ամբրկաի հայերը տեղահանվել են, զգալի մասը զոհվել է։
Բնակչություն
XX դարի սկզբին ուներ 709 հայ և մոտ նույնքան էլ թուրք բնակիչ։
Տնտեսություն
Բնակիչներն զբաղվում էին երկրագործությամբ և այգեգործությամբ։
Պատմամշակութային կառույցներ
Ամբրկան ուներ Ս. Նշան անունով եկեղեցի։ Գյուղից արևելք գտնվում էր Ամատուն բնակավայրի ավերակները։
Կրթություն
Գյուղում գործում էր վարժարան ։
Պավել Կոստիչև
Պավել Անդրեևիչ Կոստիչև (Павел Андреевич Костычев, ), ռուս գիտնական, ժամանակակից հողագիտության հիմնադիրներից։
Կենսագրություն
Ավարտել է Պետերբուրգի երկրագործության ինստիտուտը (1869 թ.)։ 1876 թվականից նույն ինստիտուտի և Պետերբուրգի համալսարանի դասախոս, ապա՝ պրոֆեսոր։ 1878 թ.-ին Ռուսաստանում կազմակերպել է հողի քիմիայի և ֆիզիկայի հարցերն ուսումնասիրող ագրոնոմիական առաջին լաբորատորիան։ Հիմնական աշխատությունները նվիրված են հողառաջացման կենսաբանական հիմունքների և հողի բերրիության բարձրացման եղանակների ուսումնասիրմանը։ Կոստիչևն ապացուցել է, որ հողառաջացումը կենսաբանական պրոցես է և կապված է բուսածածկի և միկրոօրգանիզմների զարգացման հետ։ Առաջարկել է հողի խոնավությունն օգտագործելու միջոցառումների համալիր։
Ծանոթագրություններ
Կատեգորիա:Ռուս գիտնականներ Կատեգորիա:Ռուս հողագետներ Կատեգորիա:Ռուս մանրէաբաններ Կատեգորիա:Ռուս քիմիկոսներ Կատեգորիա:Ռուս երկրաբաններ
Սույունդյուկովո (այլ կիրառումներ)
Սույունդյուկովո, կարող է վերաբերել՝
(7544) Տիպոգրաֆիանաուկա
(7544) Տիպոգրաֆիանաուկա (Tipografiyanauka), աստերոիդ աստերոիդների հիմնական գոտում։ Հայտնաբերվել է 1976 թվականի հոկտեմբերի 26-ին Տամարա Սմիռնովայի կողմից Նաուչնիում ։
Միջին հեռավորությունը Արեգակից կազմում է 2,902304 ա. մ., առավելագույնը մոտենում է 2,7829 ա. մ. հեռավորության վրա և հեռանում 3,0217 ա. մ. ։ Արեգակի շուրջ մեկ ամբողջական պտույտ է կատարում 1805,98 երկրային օրվա ընթացքում, իր ուղեծրով շարժվելով միջինում 0,199338 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,97° անկյուն։
Արտաքին հղումներ
Կատեգորիա:1976 թվականին հայտնաբերված աստղագիտական մարմիններ Կատեգորիա:Տամարա Սմիռնովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գենդարա (գետակ)
Գենդարա գետակ, գետակ Գեղարքունիքի մարզում, Սևանա լճի ավազանում, սկիզբ է առնում Գեղամա լճերի արևելյան լանջերից, և Գավառ քաղաքի սահմաններում ձախից միանում է Գավառագետին։ Երկարությունը 16 կմ ։
Կոստիչանի
Կոստիչանի (Костичани), գյուղ Ուկրաինայի Չեռնովցիի մարզի Նովոսելիցայի շրջանում։
2001 թվականի տվյալներով Կոստիչանի գյուղում բնակվում էր 1 357 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Նովոսելիցայի շրջանի բնակավայրեր Կատեգորիա:Ուկրաինայի գյուղեր
Կղարափիլա
Կղարափիլա (ყარაფილა), գյուղ Վրաստանում։ Գտնվում է Շիդա Քարթլի մարզի Կասպի շրջանում ։
Դիրք
Գտնվում է ծովի մակարդակից 720 մետր բարձրության վրա։ Շրջկենտրոն Կասպից հեռու է 24 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Կասպի շրջան